Natuurhoekie – Langtone en ander watervoëls - Wêreldwyd
Natuurhoekie – Langtone en ander watervoëls
Dit is jagseisoen … kyk net hoe vaardig die grootlangtoon (Actophilornis africanus) en die dwerglangtoon (Microparra capensis) kos soek by Lake Panic, naby Skukuza in die Nasionale Krugerwildtuin. 'n Swartriethaan (Zapornia flavirostra) en 'n groenrugreier kan ook gesien word. "Groenrugreier" is 'n versamelnaam wat gebruik word vir reiers wat soms met 'n groen verekleed spog. Hulle is eers as 'n enkele spesie, Butorides striata, beskou. Nou word daar egter tussen drie afsonderlike spesies onderskei.